97/557/EY: Komission päätös, tehty 17 päivänä heinäkuuta 1997, pitkäaikaisten kansallisten tukien järjestelmästä Ruotsin pohjoisten alueiden maataloudelle tehdyn päätöksen 96/228/EY muuttamisesta (Ainoastaan ruotsinkielinen teksti on todistusvoimainen)



Virallinen lehti nro L 230 , 21/08/1997 s. 0013 - 0016



KOMISSION PÄÄTÖS, tehty 17 päivänä heinäkuuta 1997, pitkäaikaisten kansallisten tukien järjestelmästä Ruotsin pohjoisten alueiden maataloudelle tehdyn päätöksen 96/228/EY muuttamisesta (Ainoastaan ruotsinkielinen teksti on todistusvoimainen) (97/557/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Itävallan, Suomen ja Ruotsin liittymisasiakirjan ja erityisesti sen 142 artiklan, sekä katsoo, että Ruotsi on ilmoittanut liittymisasiakirjan 143 artiklan mukaisesti 11 päivänä toukokuuta 1995 komissiolle tukijärjestelmästä, jota se aikoo soveltaa 142 artiklan mukaisesti, kyseinen tukijärjestelmä on hyväksytty komission päätöksellä 96/228/EY (1), Ruotsi on pyytänyt kirjeellä 14 päivältä marraskuuta 1996 komissiota muuttamaan päätöksen 96/228/EY tiettyjä kohtia ja sen jälkeen toimittanut täydentäviä tietoja pyyntönsä perusteeksi, maito- ja maitotuotealan lisämaksusta 28 päivänä joulukuuta 1992 annetussa neuvoston asetuksessa (ETY) N:o 3950/92 (2), sellaisena kuin se on viimeksi muutettuna asetuksella (EY) N:o 614/97 (3), säädetään mahdollisuudesta jakaa uudelleen kyseisenä 12 kuukauden jaksona käyttämättömät viitemäärät tuottajien maksuosuuden määrittämiseksi; tukea voidaan maksaa kyseisen tuotteen osalta pohjoisilla alueilla kullekin tuottajalle myönnetyn viitemäärän rajoissa sen jälkeen, kun käyttämättömät määrät on jaettu uudelleen, Ruotsi on pyytänyt päätöksen 96/228/EY liitteessä IV määrätyn teurassikoja koskevan tuotannon määrän tarkemman arvion jälkeen päätöksen 96/228/EY liitteisiin III ja IV hyväksyttäviä muutoksia; tämän lisäyksen vuoksi olisi mukautettava päätöksen 96/228/EY liitteessä III määrätty kokonaistuki tämän tuotteen osalta, päätöksen 96/228/EY liitteisiin III ja IV olisi tehtävä tekninen korjaus osa-alueella 3 kasvatettuja munivia kanoja varten sallitun yksikkö- ja kokonaistuen osalta, ja ottaen huomioon muutosten laatu ja ulottuvuus sekä Ruotsin pyyntö olisi säädettävä, että kyseisiä muutoksia sovelletaan 1 päivästä tammikuuta 1995; jotta maidontuottajat eivät kuitenkaan saisi oikeutta lisätukeen, lehmänmaitoa koskevaa muutosta sovelletaan vasta maidon markkinointivuodesta 1996-1997 alkaen, ON TEHNYT TÄMÄN PÄÄTÖKSEN: 1 artikla Muutetaan päätös 96/228/EY seuraavasti: 1. Korvataan 3 artiklan 2 kohta seuraavasti: "2. Lehmänmaitoalalla 1 kohdan ensimmäisessä alakohdassa määrätty tuki rajoitetaan kunkin tuottajan osalta asetuksen (ETY) N:o 3950/92 4 artiklan mukaisesti myönnettyyn viitemäärään sen jälkeen, kun käyttämättä jääneet viitemäärät on kyseisen asetuksen 2 artiklan 1 kohdan toisen alakohdan mukaisesti mahdollisesti jaettu uudelleen kyseisenä kalenterivuonna päättyvän maidon markkinointivuoden aikana." 2. Korvataan liitteet III ja IV tämän päätöksen liitteen mukaisesti. 2 artikla Tätä päätöstä sovelletaan 1 päivästä tammikuuta 1995, lukuun ottamatta 1 artiklan 1 kohtaa, jota sovelletaan 1 päivästä huhtikuuta 1996. 3 artikla Tämä päätös on osoitettu Ruotsin kuningaskunnalle. Tehty Brysselissä 17 päivänä heinäkuuta 1997. Komission puolesta Franz FISCHLER Komission jäsen (1) EYVL N:o L 76, 26.3.1996, s. 29 (2) EYVL N:o L 405, 31.12.1992, s. 1 (3) EYVL N:o L 94, 9.4.1997, s. 4 LIITE "LIITE III Päätöksen 3 artiklan 1 kohdan ensimmäinen alakohta >TAULUKON PAIKKA> LIITE IV Päätöksen 3 artiklan 1 kohdan toinen alakohta (Tuotantotekijöinä ilmaistut määrät) >TAULUKON PAIKKA>